יצחק-הנס קלינגהופר

יצחק-הנס קלינגהופר (17 בפברואר 1905 – 31 בינואר 1990) היה פרופסור למשפטים באוניברסיטה העברית וחבר הכנסת.

חייו 
קלינגהופר נולד בגליציה וגדל בווינה. הוא רכש את השכלתו האקדמית באוניברסיטת וינה, שם גם קיבל דוקטורט במשפטים ודוקטורט במדע המדינה. עקב עליית הנאציזם נמלט לצרפת ומשם לברזיל ב-1941. ב-1953 עלה לישראל. היה חבר הסגל האקדמי של הפקולטה למשפטים באוניברסיטה העברית בירושלים ושימש בה כפרופסור מן המניין מאז שנת 1961 וכדיקן הפקולטה. התמחה במשפט מנהלי ובמשפט חוקתי.

קלינגהופר היה ממייסדי המפלגה הליברלית וכיהן כחבר הכנסת מטעמה בכנסת החמישית, השישית והשביעית. ב-15 בינואר 1964 הגיש לכנסת החמישית את הצעת חוק יסוד: מגילת זכויות יסוד של האדם, ה'תשכ"ד-1963, שמשפטנים הגדירו אותה כמלאכת מחשבת, אך הצעתו נדחתה עקב התנגדות הממשלה.

קלינגהופר שימש כיועץ המשפטי של מבקר מערכת הביטחון בשנים 1975–1976, וכיהן כנשיאה הראשון של האגודה לזכויות האזרח בישראל בשנים 1976–1982 וכנשיאה הראשון של העמותה למשפט ציבורי בישראל.

בשנת 1988 זכה בפרס צלטנר.

מבחר מכתביו
 על חופש הביטוי. ירושלים: האגודה לזכויות האזרח בישראל, ה'תשמ"ד
 מגילת זכויות האדם: הקפאון בחקיקה. תל אביב: המדרשה הליברלית, 1981
 משפט מנהלי. ירושלים: אקדמון, ה'תשל"ו
 סמכות ועדות רגילות של פרלמנט לכפות הופעת עדים ולגבות ראיות בשבועה/ חוקרים ראשיים: י"ה קלינגהופר; ק' קליין. ירושלים: המכון למחקרי חקיקה ולמשפט השוואתי, ה'תשל"ה

קישורים חיצוניים
 
 , 

סגל האוניברסיטה העברית בירושלים: משפטים
מדענים חברי הכנסת
חברי הכנסת: אנשי מחקר ואקדמיה
חברי כנסת מטעם גח"ל
חברי כנסת מטעם המפלגה הליברלית הישראלית
עולים בשנות ה-1950
נשיאי האגודה לזכויות האזרח
יהודים הקבורים בהר המנוחות
זוכי פרס צלטנר
חברי הכנסת החמישית
חברי הכנסת השישית
חברי הכנסת השביעית
בוגרי אוניברסיטת וינה 
ישראלים שנולדו ב-1905
ישראלים שנפטרו ב-1990